Kristityt ovat maailman vainotuin uskonnollinen ryhmä.
Sekulaari media ei ole juurikaan kiinnostunut vainottujen ahdingosta.
Vainotut jäävät usein vaille apua ja myötätuntoa.
Velvollisuutemme on kertoa miljoonien vainottujen kristittyjen ahdingosta -
ja auttaa heitä parhaamme mukaan.
Miten auttaa heitä ja haastaa johtajia, -
jotka päättävät maamme suhteista niihin maihin, -
jotka eivät tee mitään vainojen lopettamiseksi?
Tänään meillä on vieraana Asif Mall -
Marttyyrien ääni -ohjelmassa.
Olet kristitty, jolla on erikoinen tausta.
Tulet alun perin maasta, jossa on jatkuvasti vainoja.
Sinulla on sydämen palo tehdä parhaasi -
vainottujen kristittyjen auttamiseksi.
Tahdot tuoda sovintoa -
ja edistää rauhaa -
paikassa, jossa on väkivaltaa ja taistelua.
Puhumme siitä tänään. Tervetuloa Marttyyrien ääni -ohjelmaan! - Kiitos.
Olet muuttanut Pakistanista asumaan muualle.
Tiedät siis, millaista on asua vaikeassa maassa, -
jossa vainot ovat jatkuvia, kuten sanoin.
Asut nyt Isossa-Britanniassa.
Pystyt aivan erityisesti kertomaan, -
millaista on elää maassa, -
jossa kaikilla ei ole uskonnonvapautta.
Uskonnonvapaus on kyllä kirjattu perustuslakiin, -
mutta se ei toteudu käytännössä.
Mikä sai sinut muuttamaan Isoon-Britanniaan?
Kiitos, että sain tulla ohjelmaan.
On etuoikeus olla täällä.
Muutin Isoon-Britanniaan yli 20 vuotta sitten.
Olen syntynyt ja varttunut Pakistanissa.
Alun perin muutin Isoon-Britanniaan opiskelemaan.
Valmistuttuani päätin jäädä maahan.
Löysin sieltä työpaikan ja elämänkumppanin.
Sitten aloin nähdä, -
että vainot alkoivat lisääntyä kotimaassani Pakistanissa.
Tajusin, että on mahdotonta pysyä asiasta vaiti -
ja olla tekemättä mitään.
Vaiti ja toimettomana pysyminen ei ole vaihtoehto. Pitää tehdä jotain.
Aloin pohtia, että meidän pitää keksiä -
uusia auttamistapoja.
Ei vain olla Barnabaksia, kuten monet meistä ovat.
Autamme vainottuja kristittyjä heidän kotimaassaan.
Koin, että seurakunta tarvitsee lisää Mordokaita.
Mordokai ei jäänyt odottamaan, että vainot tulevat.
Mordokai toimi ennakoivasti. Hän yritti estää vainot.
Hän puuttui asioihin. Puhui Esterille.
Seurakunta on ollut reaktiivinen. - Pitkälti niin. Ei proaktiivinen.
Tietyllä tavalla on tanssittu vainoajien pillin mukaan.
Odotamme, että vainot tulevat, ja toimimme vasta sitten.
Kun Mordokai kuuli, että hänen kansaansa aiotaan vainota, -
hän puhui Esterille, Ester kuninkaalle.
Mies, joka yritti vahingoittaa Jumalan kansaa, kärsi tappion.
Sama Haamanin henki yrittää yhä vahingoittaa Jumalan kansaa.
Sillä on eri nimiä. Pohjois-Koreassa se voi olla totalitaarinen hallinto.
Pakistanissa tai Egyptissä ääri-islam. Intiassa hindunationalismi.
Burmassa taas buddhalainen militanttius.
Esiintyipä Haamanin henki millä nimellä tahansa, -
meidän täytyy löytää nykyajan Mordokaita ja Estereitä, -
jotka voivat lähteä liikkeelle ja toimia.
Aika ajoin vainoa voi ainakin ehkäistä ennalta.
Sitä voi yrittää estää kokonaan, aivan kuin Mordokain aikana.
Ennen kuin jatkamme siihen, mitä sydämelläsi on -
Mordokaina ja Esterinä olemisesta, -
kysyn jotakin Pakistanista.
Pakistanissa kristittyjen tilanne on erittäin vaikea.
Se on viidennellä sijalla Open Doorsin listalla.
Lista luettelee järjestyksessä maat, joissa on vaikeinta elää kristittynä.
Se tarkoittaa, että Pakistanissa kristittyjen tilanne on hyvin vaikea.
He kohtaavat siellä paljon vainoa.
Mitä Pakistanissa on meneillään? Miksi siellä on vainoja?
Maan perustuslaki takaa kaikille uskonnonvapauden -
ja mahdollisuuden harjoittaa uskontoaan.
Se on hyvä mutta vaikea kysymys.
Helppoa vastausta ei ole. Yritän parhaani. Syitä on monia.
Pakistan on muuttunut radikaaliksi. Ääriajattelua esiintyy monin tavoin.
Se on johtanut kristittyjen vainoihin.
Myös hazarayhteisöä, ahmadeja, šiioja ja muita vainotaan.
Siihen on monia syitä. Yksi syy on se, -
että maahan haluttiin tuoda Saudi- Arabiasta radikaalia wahhabismia, -
jotta ihmiset lähtisivät Afganistaniin taistelemaan Neuvostoliittoa vastaan.
Sen seurauksena...
Kyse on siis politiikasta. - Se liittyy pitkälti politiikkaan yhä.
Nähdäkseni suurin ongelma on se, -
että vaaleilla valitsemattomat voimat, etenkin armeija, -
yrittävät nakertaa vaaleilla valitun hallituksen valtaa.
He käyttävät siihen kaikkia mahdollisia keinoja.
He esimerkiksi rohkaisevat oikeiston äärimuslimeja, mullaheja.
Aiemmin se käytti islamilaista deobandi-lahkoa.
Nykyään he rohkaisevat barelveja järjestämään protesteja.
Barelveilla on Laibak-niminen järjestö, joka on järjestänyt vainoja viimeksi.
Esimerkiksi massaprotesti Sheikhupuran kaupungissa -
ja kristittyjä vastaan tehdyt iskut Faislabadissa -
olivat Laibak-liikkeen järjestämiä.
Armeija antaa sen vapaasti nakertaa hallinnon valtaa.
Millaisia yhteyksiä sillä on terroristiryhmiin?
Jonkinlainen yhteys lienee?
Barelvit ovat islamin suurimpia lahkoja -
tai islamin koulukuntia Pakistanissa.
Muistat kuvernööri Salmaan Taseerin, joka tuli henkivartijansa ampumaksi.
Henkivartija oli barelvimuslimi. Häntä yllytti tekoon eräs barelvimullah.
Nykyään on toinen barelvimullah, Khadim Rizvi.
Hän on nykyään se, joka lietsoo vihaa ja väkivaltaa -
vähemmistöjä vastaan -
ja joskus jopa maan suurinta poliittista puoluetta vastaan.
Hän näyttää saaneen jonkinlaista vihreää valoa -
tai rohkaisua vaaleilla valitsemattomilta tahoilta -
hallinnon vallan nakertamiseen.
Hän on saanut vapaat kädet pyrkiä tiettyihin poliittisiin tavoitteisiin.
Niinpä he toimivat yhä rohkeammin.
He tietävät, ettei syytteitä nosteta eikä kukaan voi heille mitään.
On monta tekijää, jotka vaikuttavat fundamentalismin luomiseen, -
joka sitten johtaa vähemmistöjen, etenkin kristittyjen, vainoihin.
Sellaista tapahtuu kulissien takana.
Lisäksi on joitain ihmisiä, -
jotka ovat olleet vankilassa pitkään, -
mutta heidän tapauksestaan ei ole annettu tuomiota.
Pakistanissakin on ollut jo vuosia vankiloissa ihmisiä ilman tuomiota.
Yksi heistä on Asia Bibi.
Voisitko kertoa katsojille hieman Asia Bibistä?
Kuka hän on -
ja miksi hän on vankilassa?
Hän on äiti. Olen tavannut hänen lapsensa.
Lapset ovat murheellisia tilanteen vuoksi, -
samoin aviomies. Kertoisitko lisää?
Niille, jotka eivät tunne Asia Bibin tapausta: -
Hän tulee hyvin köyhistä oloista. Lukutaidoton nainen.
Hän asui kylässä Lahoren lähistöllä.
Hänen ainoa rikoksensa oli se, että hän joi vettä lasista.
Vesilasi oli tarkoitettu muslimien käyttöön.
Muslimit näkivät hänen juovan siitä.
Pakistanissa kesät ovat kuumia. Lämpötila voi olla 48―50 plusastetta.
Hänen oli jano. Hän joi vesilasillisen.
Muslimit sanovat: "Te kristityt olette saastaisia. Syötte epäpuhdasta sikaa.
Joit lasistamme. Saastutit sen. Kuinka uskalsit?"
Hän vastasi vain: "Olemme tasa-arvoisia. Kaikilla on ihmisarvo."
Vastaus ei tyydyttänyt heitä. Hänet pahoinpideltiin ja raiskattiin.
Siltikään he eivät olleet tyytyväisiä.
Kylän imaami, joka nosti syytteet, ei ollut edes silminnäkijä.
Hän ei ollut edes paikalla.
Jos Asia Bibi olisi pilkannut Allahia, imaami olisi voinut kannella siitä, -
mutta heiltä kesti kolme päivää juonia lisärangaistuksia.
Sitten he päättivät syyttää häntä jumalanpilkasta.
Todistajien lausunnot olivat ristiriitaisia.
Alemmat tuomioistuimet pelkäävät antaa vapauttavia tuomioita.
Eräs tuomari, Arif Iqbal Bhatti, -
vapautti Salamat, Rehmat ja Manzoor Masihin, -
ja hänet ammuttiin kotiinsa.
Ampuja sanoi, että tuomari, joka vapauttaa jumalanpilkasta syytetyn, -
syyllistyy itse jumalanpilkkaan ja ansaitsee kuolla.
Kuvittele olevasi tuomari sellaisessa tilanteessa.
Olet tuomari Pakistanissa. Eteesi tuodaan kristitty, -
josta esitetään tekaistu jumalanpilkkasyyte.
Tiedät, että hän on syytön. Sinulla on kaksi vaihtoehtoa.
Ensimmäinen on toimia oikein ja vapauttaa syytön ihminen.
Siinä tapauksessa sinetöit kuolemantuomion itsellesi.
Joku ilmestyy kotiisi ja ampuu sinut, sillä vapautit jumalanpilkasta syytetyn.
Toinen vaihtoehto on pelastaa oma nahka ja lähettää viaton kuolemaan.
Mitä itse tekisit?
Se tekee asiasta vaikean. Miten voi odottaa oikeutta ympäristössä, -
jossa tuomari punnitsee, vapauttaako syytön -
vai rangaistako syytöntä pelastaakseen oman henkensä?
Sellaisessa ympäristössä kristittyjen on selvittävä Pakistanissa.
Alemmat tuomioistuimet pelkäsivät. He tuomitsivat Asia Bibin.
Valitimme tuomiosta hovioikeuteen. Sekin pelkäsi ja jätti tuomion voimaan.
Nyt valitus on siirretty korkeimpaan oikeuteen, -
jonka on määrä käsitellä se, mutta korkein oikeus lykkää aina käsittelyä.
Sitä piti käsitellä viime vuonna kaksi kertaa, mutta päivää lykättiin aina.
Korkeimmankin oikeuden tuomarit tuntuvat olevan huolissaan, -
että jos he vapauttavat Asia Bibin, he voivat joutua ongelmiin.
Pakistanin kristityillä ei näytä olevan toivoa oikeuden toteutumisesta, -
koska uskonnollinen ääriajattelu näyttää radikalisoineen yhteiskunnan.
Ymmärrän sen. Minut kutsuttiin Punjabin parlamenttiin.
Istunto jouduttiin keskeyttämään tilanteen vuoksi.
Osallistujat alkoivat keskustella, -
miten voidaan vapauttaa sellaiset ihmiset, -
jotka kärsivät jumalanpilkkalaista.
Mutta kymmenen minuutin jälkeen kävi ilmi, -
että keskustelua on hyvin vaikeaa jatkaa hyvässä järjestyksessä.
Koko istunto päätettiin keskeyttää.
Sitten he tulivat pyytämään anteeksi: -
"Olemme pahoillamme tilanteen vuoksi."
Voin hyvin ymmärtää, että on vaikeaa käsitellä -
kristittyjen tilannetta Pakistanissa.
On mahdotonta olla varma omasta turvallisuudesta, -
jos pitää kristittyjen puolta.
Totta. Parlamentaarikotkin pelkäävät.
Kaksi tunnettua poliitikkoa on jo murhattu, -
vain koska he puolustivat Asia Bibiä.
He sanoivat, että jumalanpilkkalain epäoikeudenmukainen soveltaminen -
tai väärinkäyttö pitää loppua.
Salmaan Taseer tuli henkivartijansa tappamaksi.
Ja sitten Shahbaz Bhatti, hallituksen ainoa kristitty ministeri, -
ammuttiin kuoliaaksi.
Pakistanissa on poliitikkoja, joilla on omatunto ja jotka haluavat toimia -
vähemmistöuskontojen epäoikeuden- mukaisen kohtelun kitkemiseksi.
Mutta he kokevat olevansa avuttomia. He haluavat tehdä jotain, -
mutta he tietävät, että jos he avaavat suunsa, heidät ammutaan.
Sellaisessa ympäristössä on vaikeaa puolustaa oikeudenmukaisuutta.
Siksi monet pelkäävät.
Sekä muslimit että kristityt ja muut vähemmistöjen parlamenttiedustajat.
Itse siihen yhteisöön kuuluvana koen velvollisuudekseni puolustaa kärsiviä.
Vaikka asun Pakistanin ulkopuolella, -
henkeni on erittäin suuressa vaarassa, -
kun puhun sellaisesta asiasta.
Mutta minulla on luja vakaumus: -
Ellen minä puhu, kuka puhuu? Ja ellei nyt, niin milloin sitten?
Kristityt kärsivät tälläkin hetkellä.
Minun pitää puhua nyt ja niin kovaäänisesti kuin pystyn.
Pitää kertoa maailmalle, että tämä on epäoikeudenmukaista -
ja tämän pitää loppua.
Rakastan Pakistania. Teen tätä myös rakkaudesta Pakistania kohtaan, -
sillä asia pilaa Pakistanin mainetta.
Kun ihmiset katsovat Pakistania, -
he näkevät, että Pakistanista on tulossa fasistinen maa, -
joka vainoaa heikkoja yhteiskunnassa.
En kestä nähdä sitä.
Aion edelleenkin nostaa ääneni, kunnes asialle tehdään jotain -
ja pystyn esittelemään myönteistä kuvaa Pakistanissa -
Britanniassa asuvana pakistanilaisena.
Siitä voimmekin siirtyä keskustelemaan työstäsi, -
jossa autat parlamentin jäseniä eri maissa ymmärtämään, -
mikä on vainottujen kristittyjen tilanne.
Voisitko kertoa hieman, -
millaista työtä teet parlamenttien ja parlamentin jäsenten kanssa?
Miten haastat heitä -
heidän ymmärrettyä, että tilanne on hyvin vaikea?
On helppoa vain todeta ja valitella, että tilanne on vaikea.
On eri asia tehdä jotain ja reagoida -
ja sitten olla proaktiivinen, -
niin ettei syntyisi kaaosta tai tilannetta, -
jossa kristityt kärsivät hyvin ankarista vainoista. Kertoisitko siitä?
Mainitsin Mordokain, Esterin, -
kuninkaan ja Haamanin Esterin kirjassa Vanhassa testamentissa.
Pidän itseäni enemmän Mordokain kaltaisena.
Häntä painoi vaino, joka nousi kansaa vastaan. Halusi tehdä asialle jotain.
Etsin Estereitä, jotka suostuvat kuulemaan ja ymmärtävät sanoman.
Estereitä ovat ne ihmiset, -
joita päättäjät, kuninkaat, pää- ministerit ja presidentit, kuuntelevat.
Olen yhteyksissä Pakistanin parlamentin jäseniin, -
jotka suhtautuvat myötämielisesti näkemyksiini, -
mutta myös ympäri maailman muiden maiden parlamenttijäseniin, -
jotka kannattavat tasa-arvoa, ihmis- oikeuksia ja oikeudenmukaisuutta.
Lähestyn heitä. Maailma on globaali kylä. Mikään maa ei ole eristyksissä.
Rohkaisen parlamenttijäseniä ympäri maailman -
tekemään voitavansa, jotta heidän maansa kehottaisivat Pakistania -
purkamaan radikaalin ilmapiirin, joka Pakistaniin on luotu, -
niin että vähemmistöuskonnoilla voisi olla tilaa hengittää.
Kuulun myös järjestöön, jonka nimi on IPPFoRB, -
kansainvälinen parlamentaarikko- paneeli uskonnonvapauden puolesta.
Siihen kuuluu joitain satoja parlamenttijäseniä 60 maasta.
He puhuvat uskonnonvapauden ja ihmisoikeuksien puolesta.
Tällä hetkellä johtoryhmässä toimivat -
David Anderson, parlamenttiedustaja Kanadasta Saskatchewanista, -
Elizabeth Berridge, parlamentin jäsen Isosta-Britanniasta, -
Abid Raja, Norjan parlamentin varapuhemies, -
sekä parlamenttijäsen Chilestä.
He neljä ja minä muodostamme IPPFoRB:n johtoryhmän.
Koen etuoikeudekseni sen, että voin kertoa heille huoleni -
liittyen Pakistanin kristittyihin ja vähemmistöihin.
Oli hienoa tavata eilisiltana Suomen eduskunnan jäseniä -
ja tuoda esiin näitä asioita.
Minua rohkaisi se, että he ovat hyvin avoimia kuuntelemaan -
ja tekemään voitavansa Suomen hallituksen kautta, -
jotta kärsiviä voitaisiin lohduttaa ja tukea esimerkiksi juuri Pakistanissa.
Tämänkaltaisessa tilanteessa, jossa elämme tänään maailmanlaajuisesti, -
olemme näköalapaikalla ja voimme ymmärtää.
Yli 300 miljoonaa kristittyä -
kohtaavat jatkuvasti vainoa ja sortoa.
Yksi maa on Pakistan.
On myös monia muita maita.
Kun tapaat parlamenttiedustajia -
ja kerrot Pakistanin tai muiden maiden tilanteesta, -
miten he reagoivat?
Kuuntelevatko he vain vai tekevätkö he jotain konkreettista?
On joitain asioita, joita he voivat tehdä ja usein tekevätkin.
Pakistaniin liittyen brittiparlamentin kaikkien puolueiden yhteisen -
uskonnonvapauksia koskevan APPG- työryhmän johtaja Jim Shannon -
on kirjoittanut Pakistanin presidentille ja pääministerille kirjeitä, -
jossa hän nostaa esiin vainoihin ja Asia Bibin tapaukseen liittyviä huolia.
Sillä tavalla voi vaikuttaa.
Pyydän heitä ottamaan myös vielä yhden askeleen lisää.
Pakistan ja muut maat, joissa kristittyjä vainotaan, -
saavat lännestä, EU:sta, yksittäisistä Euroopan maista ja Yhdysvalloista -
paljon taloudellista ja sotilaallista avustusta.
Lisäksi monet näistä maista, myös Pakistan, ovat hyvin riippuvaisia -
kaupasta lännen kanssa. Pakistanin tärkeimmät kauppakumppanit -
ovat Yhdysvallat ja Euroopan unioni. Sanon näille maille: -
Jatkakaa kaupankäyntiä ja avustusten antamista -
Pakistanissa ja muissa maissa, joissa kristittyjä vainotaan.
Mutta se ei ole kovin eettistä. - Hyvä, että tuot sitä esiin.
En käske lopettaa kaupankäyntiä ja avustamista, -
vaan kehotan niputtamaan ne ihmisoikeuksiin.
Jos pakistanilaiset kohentavat tilannetta niin, -
että vainot vähenevät tai loppuvat kokonaan, -
lisätkää avustuksia ja kaupankäyntiä.
Mutta jos tilanne heikkenee, leikatkaa avustuksia ja kaupankäyntiä.
Sellainen taloudellinen paine saa heidät ymmärtämään, -
ettei tilanne voi jatkua entisellään vaan jotain täytyy muuttaa.
Epäoikeudenmukaisuudet tulee kitkeä, -
jotta he voivat nauttia avustuksista ja kaupasta.
Elleivät he toimi, asioita muutetaan.
Tilanne on mielestäni edistynyt hieman.
Mutta meidän pitää painostaa vielä lisää tänä vuonna ja tulevina vuosina -
varmistaaksemme, että nämä ongelmat pysähtyvät.
Totta. Olen iloinen, että pääsit mukaan.
Olemme pohtineet kysymystä, miten auttaa ja toimia -
ja miten pysäyttää sellainen mielenlaatu, -
ettemme ainoastaan kuuntele vaan myös toimimme käytännössä.
Nyt on aika toimia ennalta ehkäisevästi.
Kiitän sinua. Jumalan siunausta työllesi -
ja kaikelle sille, mitä sydämelläsi on, -
kun palvelet erittäin vaativassa tehtävässäsi, -
jotta Jumalan käsi voi ohjata työtä. Jumalan siunausta!
Kiitos, että sain tulla ohjelmaan. Siunausta myös teille! - Kiitos.
Suomennos: Marianne Tenetz